|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 28.novembrī** | **Nr. GND/2024/739** |
|  | **(protokols Nr.21; 55.p.)** |

**Par Gulbenes novada pašvaldības dalību projektā “Pakalpojumu sniegšanas reformas atbalsts” un pieteikuma Valsts un pašvaldības vienoto klientu apkalpošanas centra izveidei Gulbenes novada Līgo pagastā iesniegšanu**

Gulbenes novada pašvaldības dome 2024.gada 27.jūnija sēdē pieņēma lēmumu Nr.GND/2024/343 “Par Gulbenes novada pašvaldības dalību projektā “Pakalpojumu sniegšanas reformas atbalsts” un pieteikumu Valsts un pašvaldības vienoto klientu apkalpošanas centra izveidei Gulbenes novada iesniegšanu” (protokols Nr.14; 42.p.) ar kuru nolēma atbalstīt pašvaldības dalību projektā sešu novada nozīmes Valsts un pašvaldības vienoto klientu apkalpošanas centru izveidei.

Atbilstoši Gulbenes novada pašvaldības domes 2024.gada 30.maija lēmumam Nr.GND/2024/282 “Par Gulbenes novada pagastu pārvalžu reorganizāciju, izveidojot pagastu apvienības pārvaldes” (protokols Nr.11; 51.p.), veicot reorganizāciju, cita starpā tika izveidota jauna Gulbenes novada pašvaldības iestāde - Daukstu, Galgauskas, Jaungulbenes un Līgo pagastu apvienības pārvalde (juridiskā adrese: “Gulbīts”, Gulbītis, Jaungulbenes pagasts, Gulbenes novads, LV-4420). Ievērojot veikto reorganizāciju un vitāli svarīgo vajadzību Līgo pagasta iedzīvotājiem arī turpmāk saņemt valsts un pašvaldības pakalpojumu klāstu iespējami tuvāk savai dzīvesvietai, Līgo pagastā nepieciešams izveidot Valsts un pašvaldības vienotā klientu apkalpošanas centru.

Ņemot vērā augstākminēto un pamatojoties uz Pašvaldības likuma 10. panta pirmās daļas 21.punktu, atbilstoši kuram dome ir tiesīga izlemt ikvienu pašvaldības kompetences jautājumu, pieņemot lēmumus citos ārējos normatīvajos aktos paredzētajos gadījumos, kā arī ievērojot Ministru kabineta 2023. gada 5. septembra noteikumos Nr. 505 “Kārtība, kādā izmanto valsts budžeta likumā paredzēto apropriāciju valsts un pašvaldību vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei” ietvertos nosacījumus un ierobežojumus un Finanšu komitejas ieteikumu, atklāti balsojot: ar 14 balsīm “Par” (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), “Pret” – nav, “Atturas” – nav, “Nepiedalās” – nav, Gulbenes novada pašvaldības dome NOLEMJ:

ATBALSTĪT Gulbenes novada pašvaldības dalību projektā “Pakalpojumu sniegšanas reformas atbalsts” novada nozīmes Valsts un pašvaldības vienotā klientu apkalpošanas centra izveidei Līgo pagastā (“Jaunstukmaņi”, Līgo, Līgo pagasts, Gulbenes novads, LV-4421).

1. Lēmuma 1.punktā minētā projekta īstenošanu uzsākt 2025.gadā un Valsts un pašvaldības vienoto klientu apkalpošanas centra atvēršanu Līgo pagastā (“Jaunstukmaņi”, Līgo, Līgo pagasts, Gulbenes novads, LV-4421) īstenot līdz 2025.gada 1.decembrim.
2. NODROŠINĀT Gulbenes novada pašvaldības budžetā līdzfinansējumu 30% no Valsts un pašvaldības vienotā klientu apkalpošanas centra izveides izdevumiem.

Gulbenes novada pašvaldības domes priekšsēdētājs A.Caunītis